
Par aulas audio aprīkojuma modernizāciju

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte reģistrācijas Nr.90000013771 (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), juridiskā adrese Dzirciema iela 16, Rīga, LV-1007  (turpmāk – Pasūtītājs), tās rektora Aigara Pētersona personā, kurš rīkojas atbilstīgi Rīgas Stradiņa universitātes Satversmei, no vienas puses, 
 un
Sabiedrība ar ierobežotu atbildību “Rock Distribution”, vienotais reģistrācijas Nr.40103206272, juridiskā adrese Gāles iela 27, Sigulda, Siguldas novads, LV-2150, tās valdes priekšsēdētāja Edija Rudža personā, kurš rīkojas atbilstīgi statūtiem (turpmāk saukts  – Izpildītājs), no otras puses  (Pasūtītājs un Izpildītājs kopā saukti Puses, katrs atsevišķi – Puse),
pamatojoties uz iepirkuma “Aulas audio aprīkojuma modernizācija” (identifikācijas Nr. RSU 2023/145/AK) (turpmāk – Iepirkums) rezultātiem, noslēdz šāda satura Līgumu (turpmāk – Līgums):

1. Līguma priekšmets
1.1. Pasūtītājs pasūta un Izpildītājs apņemas nodrošināt Aulas audio aprīkojuma modernizācija - audio aprīkojuma (turpmāk - Prece) RSU Aulas skatuvei iegādi, piegādi un uzstādīšanu, saskaņā ar tehnisko un finanšu piedāvājumu,  kas pievienots Līgumam kā tā Pielikums un ir Līguma neatņemama sastāvdaļa (turpmāk – Piegāde).
1.2. Izpildītājs Piegādi veic pats ar saviem materiāltehiskajiem līdzekļiem, iekārtām, personālu, transportu un citiem nepieciešamajiem resursiem, par Līgumā noteikto atlīdzību, Līgumā noteiktā termiņā. 
1.3. Piegādes izpildes vieta ir  Dzirciema iela 16, Rīga.
1.4. Pasūtītājs tiesīgs no Izpildītāja iegādāties arī citas Līguma izpildei nepieciešamas Preces tām, kas minētas Tehniskajā specifikācijā (Līguma pielikums), kuras nepieciešamas Līguma priekšmeta izpildei un kuru nepieciešamību uz Līguma brīdi Pasūtītājs nevar paredzēt, nepārsniedzot 10% no kopējās noteiktās līguma summas.

2. Līgumcena un norēķinu kārtība
2.1. Līgumcena par Piegādi ir atbilstīga Izpildītāja iesniegtā finanšu piedāvājumā norādītājām cenām un ir 32 980,00  EUR (trīsdesmit divi tūkstoši deviņi simti astoņdesmit euro, 00 centi) bez pievienotās vērtības nodokļa (turpmāk – PVN) (turpmāk – Līgumcena). 
2.2. Papildus cenai par Piegādi Pasūtītājs maksā PVN, ja tāds konkrētajai precei piemērojams. PVN likme tiek piemērota, atbilstīgi samaksas veikšanas dienā spēkā esošajiem Latvijas Republikas normatīvajiem aktiem. 
2.3. Pasūtītājs pieņem no Uzņēmēja strukturētu elektronisku rēķinu - rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (Strukturēta e‑rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūta uz e-pasta adresi: ------------@rsu.lv un RSU eAdresi: EINVOICE@90000013771, pievienojot digitālo rēķinu lasāmā formātā (PDF) kopā ar Pakalpojuma pieņemšanas-nodošanas aktu. Rēķins var būt izrakstīts tikai pēc tam, kad starp Pusēm abpusēji parakstīts Pakalpojuma vai tā daļas pieņemšanas-nodošanas akts.
2.4. Piegādes cenā ir iekļautas visas ar Piegādi saistītās izmaksas – piegāde, uzstādīšana, materiāli, darbaspēka izmaksas, tehniskais nodrošinājumus, nodokļi un nodevas (izņemot PVN), minēto aktivitāšu realizācijai nepieciešamie palīgmateriāli, iekārtas u.c.
2.5. Avansa maksājumi Līguma darbības laikā nav paredzēti.
2.6. Pasūtītājs samaksu par Piegādi veic ar pārskaitījumu uz Izpildītāja Līgumā norādīto norēķinu kontu kredītiestādē 30 (trīsdesmit) dienu laikā pēc abpusēji parakstīta Piegādes nodošanas - pieņemšanas akta un/vai Izpildītāja izrakstīta rēķina, kas apliecina Piegādes pieņemšanu – nodošanu, saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums un Pasūtītāja kontaktpersona, pretējā gadījumā Pasūtītājs ir tiesīgs, bez soda sankciju piemērošanas, kavēt šajā punktā noteikto maksājumu termiņu.
2.7. Maksājums uzskatāms par veiktu dienā, kad Pasūtītājs ir pārskaitījis naudas summu uz Izpildītāja Līgumā  norādīto norēķinu kontu kredītiestādē. Norēķinu konts var tikt mainīts tikai uz Pārdevēja iesniegtas un apstiprinātas informācijas pamata Pusēm slēdzot rakstveida vienošanos par grozījumiem Līgumā.

3. Piegādes izpildes, pieņemšanas - nodošanas kārtība un termiņi
3.1. Izpildītājs preču piegādi un uzstādīšanu RSU Aulā veic 2 (divu) mēnešu laikā no līguma noslēgšanas brīža.
3.2. Preces piegādes un uzstādīšanas darbu grafiku Izpildītājs saskaņo ar Pasūtītāju, ņemot vērā aulas noslodzi.
3.3. Precei jābūt jaunai, nelietotai, pilnībā funkcionējošā stāvoklī, neatvērtā iepakojumā, atbilstošai Tehniskajai specifikācijai, ar iespēju identificēt Preci. Prece nevar būt atradusies demonstrācijā.
3.4. Izpildītājs nodod Pasūtītājam visu ar Preci saistīto dokumentāciju, ja tāda Precei paredzēta.
3.5. Piegādes sniegšanas ietvaros jāņem vērā, ka pēc Preces saņemšanas dienas, Pasūtītājam tiek atvēlētas vismaz 10 (desmit) darba dienas Preces atbilstības Līgumam izvērtēšanai.
3.6. Pārdevējs uzņemas atbildību par Preču atbilstību Tehniskajā specifikācijā (Līguma 1.pielikums) noteiktajām prasībām.
3.7. Piegādes pieņemšana – nodošana tiek noformēta ar Piegādes pieņemšanas – nodošanas akta un / vai Izpildītāja izrakstīta rēķina, kas apliecina Piegādi pieņemšanu – nodošanu, abpusēju parakstīšanu. 
3.7. Ar Piegādi pieņemšanas – nodošanas akta un/vai Izpildītāja izrakstīta rēķina, kas apliecina Piegādi pieņemšanu – nodošanu abpusēju parakstīšanu, Izpildītāja sniegtā Piegāde tiek uzskatīta par pabeigtu un izpildītu labā kvalitātē, un atbilstīgu Pasūtītāja izvirzītajām un Līgumā noteiktajām prasībām un kalpo par pamatu norēķinu veikšanai ar Izpildītāju. 
3.8. Ja Pasūtītājs konstatē sniegtās Piegādes neatbilstību Līguma un / vai tā pielikumu, vai spēkā esošo normatīvo aktu prasībām, (iztrūkums, neatbilstība, neprecīza dokumentācija u.c.), Pasūtītājam ir tiesības Līguma 3.5. punktā minētajā termiņā iesniegt Izpildītājam pretenziju, tādējādi, informējot Izpildītāju par nepieciešamajiem papildinājumiem un labojumiem, un norāda termiņu pretenzijā norādīto trūkumu novēršanai. Šādā gadījumā Izpildītājam ir pienākums Pasūtītāja pretenzijā norādītajā termiņā novērst minētās neatbilstības un nepilnības un atkārtoti iesniegt Pasūtītājam saskaņošanai nodošanas – pieņemšanas aktu. Piegādes izpildes faktu apliecina Pušu parakstīts Piegādes nodošanas – pieņemšanas akts.
3.9. Pasūtītājs pieņem Piegādi, ja nav identificētas pamatotas, konkrētas un viennozīmīgas neatbilstības Līguma noteikumiem. 
3.10. Izpildītājam ir pienākums patstāvīgi segt visas izmaksas, kas tam radušās saistībā ar veiktajiem papildinājumiem un labojumiem, ja tie neatbilst iepriekš ar Pasūtītāju saskaņotajai Piegādei un tās vadlīnijām. Pasūtītājs neatlīdzina izdevumus, kas tam radušies, novēršot Pasūtītāja konstatētas neatbilstības un trūkumus.
3.11. Par neparedzētiem izdevumiem, kas nepieciešami Līguma pilnīgai izpildei, risku uzņemas Izpildītājs, tajā skaitā, neparedzēto darbu izmaksas, kas nav iekļautas Līgumcenā, bet ir absolūti nepieciešamas Līguma priekšmeta izpildei Līgumā noteiktajā apjomā, kvalitātē un termiņā, un, kas izriet no Līguma priekšmeta arī tad, ja tās nav tieši norādītas Līgumā.
3.12. Ja Pasūtītājs konstatē Piegādes izpildījuma neatbilstību, vai Izpildītājs noteiktajos termiņos nenovērš nepilnības, kā arī, ja Izpildītājs neizpilda Piegādi noteiktajā termiņā un kvalitātē, Pasūtītājs ir tiesīgs:
3.12.1. iesaistīt neatbilstību un trūkumu novēršanā trešo personu, un šo darbu izmaksas ieturēt no Izpildītājam izmaksājamās summas par izpildīto Piegādi; 
3.12.2. atteikties no Piegādes pieņemšanas un vienpusēji izbeigt Līgumu.
3.13. Izpildītājs neatbild par Piegādes, vai tā daļas izpildes termiņa nokavējumu, ja termiņu nav iespējams ievērot Pasūtītāja darbības/ bezdarbības rezultātā, tajā skaitā, ja Pasūtītājs kavē nepieciešamos apstiprinājumus. 
3.14. Ja Pasūtītājs, bez pamatota iemesla, kavējas pieņemt Izpildītāja sniegto Piegādi un 10 (desmit) darba dienu laikā nepaziņo Izpildītājam par jebkādu Piegādes neatbilstību, tiek uzskatīts, ka Pasūtītājs Piegādi ir atzinis par kvalitatīvu un atbilstošā kārtā pieņēmis, šādā gadījumā Izpildītājs iesniedz Pasūtītājam parakstīšanai rēķinu vai pieņemšanas-nodošanas aktu, atkarībā no Pušu savstarpējās vienošanās.
3.15. Jautājumi par Piegādes atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Pasūtītājs ir tiesīgs pieaicināt ekspertu 30 (trīsdesmit) dienu laikā no Piegādes neatbilstības konstatēšanas dienas. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas Piegādi cenrāža izmaksas uz brīdi, kad eksperts tiek pieaicināts. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī Pušu vienošanās rezultātā noteiktā termiņā un kārtībā, sedz eksperta pieaicināšanas izmaksas. Ja Puses nepanāk vienošanos 30 (trīsdesmit) dienu laikā, izmaksas tiek segtas atbilstoši kreditora rēķinam. 

4. Pasūtītāja saistības
4.1. Pasūtītājs apņemas savlaicīgi veikt Līguma nosacījumiem atbilstošu Izpildītāja sniegtās Piegādes izvērtēšanu un pieņemšanu.
4.2. Pasūtītājs apņemas veikt samaksu par kvalitatīvi, atbilstoši Līguma nosacījumiem sniegtu Piegādi Līgumā noteiktajos termiņos un kārtībā.
4.3. Pasūtītājs apņemas, ciktāl tas ir atkarīgs no Pasūtītāja, Izpildītājam nodrošināt visu nepieciešamo informāciju un atbalstu, kas nepieciešams kvalitatīvai Piegādes nodrošināšanai, ja to nevar iegūt pats Izpildītājs.
4.4. Pasūtītājs apņemas informēt Izpildītāju par visiem apstākļiem, par iespējamiem vai paredzamiem kavējumiem, kas ietekmē vai var ietekmēt Līgumā noteikto Izpildītāja Piegādes precīzu un pilnīgu izpildi.
4.5. Pasūtītājam ir tiesības, atbilstoši Līguma noteikumiem saņemt Līgumā noteikto Piegādi un apturēt Piegādes izpildi, ja tas sniegts neatbilstoši Līguma, tā pielikumu un / vai normatīvo aktu prasībām.
4.6. Pasūtītājam ir tiesības kontrolēt un pārbaudīt Līguma izpildes gaitu, saņemt informāciju par Piegādes vai tās daļas izpildes gaitu, kā arī par apstākļiem, kas traucē vai varētu traucēt Piegādes izpildi.
4.7. Pasūtītājs ir tiesīgs dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi.
4.8. Pasūtītājs ir tiesīgs izvirzīt pretenziju Izpildītājam par nepilnībām vai neprecizitātēm Piegādes izpildē, kas Izpildītājam ir saistoša, vai atteikties no Piegādes pieņemšanas, ja Piegādē tiek konstatēti trūkumi vai, ja Pasūtītāju neapmierina tās saturs utt.
4.9. Pasūtītājs Līguma izpildes kontroli veic pats par saviem līdzekļiem, ja nepieciešams, pieaicinot speciālistus un ekspertus.
4.10. Pasūtītājs ir tiesīgs nodot ar Līgumu saistīto informāciju tā izpildes kontrolē iesaistītajām institūcijām, saskaņā ar normatīvajiem aktiem vai citiem noslēgtajiem Līgumiem, kā arī tiesības no šī Līguma izrietošo maksājumu piedziņu nodot trešajām personām.

5. Izpildītāja saistības
5.1. Izpildītājs apņemas Piegādi sniegt kvalitatīvi, savlaicīgi, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos, atbilstoši Līguma prasībām, un ievērojot Pasūtītāja likumīgās intereses un prasības.
5.2. Izpildītājs apņemas izpildīt Piegādi pilnā apjomā ar saviem resursiem, ierīcēm un darbaspēku, organizēt un veikt uzdevumus, kas nepieciešami Piegādes izpildei, atbilstoši Līguma un tā Pielikumu noteikumiem un normatīvajiem aktiem.
5.3. Izpildītājs apņemas, bez papildus atlīdzības, veikt izmaiņas, uzlabojumus un / vai papildinājumus Precei gadījumā, ja tiek konstatētas neatbilstības Līguma nosacījumiem.
5.4. Izpildītājs apņemas nodrošināt Piegādes sniegšanā iesaistīto darbinieka kvalifikācijas atbilstību Piegādes izpildei, ar normatīvajos aktos noteikto un attiecīgai darba specifikai nepieciešamo kvalifikāciju un prasmi. 
5.5. Izpildītājs apliecina, ka Piegādes izpildē ievēros trešo personu tiesības, tādējādi, nodrošinot Pasūtītāju pret trešo personu prasījumiem. 
5.6. Izpildītājs apņemas visā Līguma darbības laikā nodrošināt Piegādes sniegšanai nepieciešamo atļauju un licenču spēkā esamību.
5.7. Izpildītājs apņemas nekavējoties ziņot Pasūtītājam par tādiem apstākļiem Piegādes izpildes gaitā, kas var ietekmēt un / vai aizkavēt Piegādes izpildes termiņus, pasliktināt sniegtās Piegādes kvalitāti, vai kā citāti negatīvi ietekmēt veicamos darbus Piegādes ietvaros.
5.8. Izpildītājs apņemas Piegādes sniegšanas laikā nodrošināt Pasūtītāja pārstāvjiem iespēju pārbaudīt jebkuru Piegādes izpildes procesa gaitu.
5.9. Izpildītājs apņemas sniegt priekšlikumus attiecībā uz Piegādes izpildes procesa uzlabošanu, gadījumā, ja konstatē jebkādas nepilnības vai neprecizitātes, kas var radīt negatīvu ietekmi uz Piegādes kvalitāti.
5.10. Izpildītājam ir tiesības, ievērojot Līguma noteikumus, pieprasīt un saņemt no Pasūtītāja visu nepieciešamo informāciju un atbalstu, kas nepieciešama kvalitatīvai Piegādes sniegšanai, un ciktāl ir objektīvi prasīt un sagaidīt konkrēto informāciju kā priekšnoteikumu Piegādes sniegšanai.
5.11. Izpildītājs ir tiesīgs par kvalitatīvi izpildītu Piegādi, atbilstoši Līguma noteikumiem un normatīvo aktu noteikumiem, saņemt samaksu par Piegādi Līgumā noteiktajā kārtībā un apmērā.
5.12. Izpildītājs nav tiesīgs Piegādes rezultātu izmantot pats vai nodot to trešajām personām jebkādai izmantošanai.
5.13. Izpildītājs nav tiesīgs nodot Līguma vai tā daļas izpildi trešajām personām, izņemot gadījumus, ja Izpildītāju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
5.14. Ja Pasūtītājs izbeidz Līgumu sakarā ar to, ka Izpildītājs nepilda savas saistības, atbilstoši Līguma nosacījumiem, Izpildītājam ir pienākums Pasūtītāja noteiktajā termiņā atmaksāt Pasūtītāja veikto apmaksu (ja tāda ir veikta). Ja Pasūtītājs šādā gadījumā ir jau saņēmis Piegādi vai tā daļu un vēlas to atzīt par pieņemamu, ir noformējams atbilstošs pieņemšanas – nodošanas akts, un veicama samaksa (vai attiecīgi atmaksājama) atbilstoši Piegādi apjoma vērtībai.
5.15. Izpildītājs apņemas, Līgumam izbeidzoties vai Līguma pārtraukšanas gadījumā, nodot Pasūtītajam visu dokumentāciju, kas izstrādāta, sniedzot Piegādi, kā arī dokumentāciju un materiālās vērtības, kas saņemtas no Pasūtītāja Piegādes sniegšanai.
5.16. Izpildītājs garantē, ka ar visiem darbiniekiem un konsultantiem ir nodibinājis tiesiskas attiecības, kuru ietvaros visas normatīvajos aktos noteiktās tiesības uz Līguma ietvaros izstrādāto Piegādes rezultātu pāriet Pasūtītājam.
5.17. Izpildītājs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pasūtītāju, ja Līguma izpildes laikā: 
5.17.1. tiesā tiek ierosināta Izpildītāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Izpildītāja likvidācijas procesa uzsākšanu; 
5.17.2. Izpildītāja saimnieciskā darbība tiek apturēta;
5.17.3. Izpildītājs tiek reģistrēts ar PVN apliekamo personu reģistrā, vai izslēgts no tā (atsūtot Pasūtītājam apliecības kopiju);
5.17.4. Izpildītājam tiek piemērotas, vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES, vai Ziemeļatlantijas līguma organizācijas dalībvalsts noteiktās sankcijas.
5.18. Izpildītājs papildus minētajām saistībām apņemas:
5.18.1. nodrošināt, ka speciālisti Pasūtītāja telpās un teritorijā ievēro Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām; 
5.18.2. pilnā apmērā segt Pasūtītājam no Līguma izrietošo zaudējumu atlīdzināšanas un citu Izpildītāja maksājuma saistību administrēšanas un piedziņas izdevumus, kādi Pasūtītājam rodas;
5.18.3. nekavējoties, pēc Pasūtītāja pieprasījuma saņemšanas, iesniegt ar Līguma izpildi saistīto informāciju (pārskatu).

6. Garantija
6.1. Preču kvalitātei pilnībā jāatbilst Pasūtītāja izvirzītajām minimālajām prasībām un tehniskajiem parametriem, kas detalizēti norādīti tehniskajā specifikācijā. 
6.2. Preces garantija jānodrošina atbilstoši tehniskajā specifikācijā noteiktajām prasībām. Garantijas termiņš iestājas no konkrēto Preču pieņemšanas – nodošanas akta parakstīšanas dienas un ir 24 (divdesmit četri) mēneši. 
6.3. Garantijas termiņā Izpildītājs ir atbildīgs par jebkuru Preču defektu, ja vien tas nav radies Pasūtītāja nepareizas Preču ekspluatācijas rezultātā (un Pasūtītājs ticis informēts par pareizu ekspluatāciju).
6.4. Ja garantijas periodā Precēm tiek konstatēti bojājumi vismaz 2 (divas) reizes, un tie nav radušies Preču nepareizas ekspluatācijas rezultātā, Pasūtītājam ir tiesības pieprasīt no Izpildītāja Preču nomaiņu bezierunu kārtībā uz Izpildītāja rēķina 30 (trīsdesmit) darba dienu laikā ar tādām pašām vai ekvivalentām tehniskās specifikācijas prasībām atbilstošām Precēm.
7. Nepārvarama vara
7.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība. Neparedzēti apstākļi – Līgumā neparedzēti darbi vai citi objektīvi iemesli, kas nav atkarīgi no Izpildītāja un tiek konstatēti Vienošanās izpildes gaitā, Pusēm sastādot aktu.
7.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
7.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
7.4. Ja nepārvarama vara vai neparedzēti apstākļi ietekmē Līguma izpildi, Izpildītājs iesniedz savus priekšlikumus par izmaiņām Līguma izpildes apstākļos. Pasūtītājs 5 (piecu) darba dienu laikā pieņem lēmumu par Izpildītāja priekšlikumiem.
7.5. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

8. Konfidencialitāte un fizisko personu datu aizsardzība
8.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, tiek prezumēta par konfidenciālu. Šaubu gadījumā Puses precizē attiecīgās informācijas statusu.
8.2. Pusēm nav tiesību izpaust konfidenciālu informāciju trešajām personām, bez otras Puses rakstiskas piekrišanas, kā arī izplatīt, pavairot, nodot Piegādes sniegšanai saņemto materiālu. Katrai no Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
8.3. Puses pienākums ir nodrošināt, ka tās amatpersonas, darbinieki, konsultanti un citas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Pusēm ar Līgumu.
8.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktām personām šajos aktos noteiktos gadījumos, apjomā un kārtībā.
8.5. Ja Līguma izpildes ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Līdzējs, kurš nodod otram Līdzējam fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
8.6. Puses vienojas, ka gadījumā, ja kāda no Pusēm tiek saukta pie atbildības par fizisko personu datu aizsardzības pārkāpumu, ko izdarījusi otra Puse, vainīgā Puse, ciktāl tā ir atbildīga par pārkāpumu, atlīdzina visas izmaksas, maksājumus, kaitējumu, izdevumus vai zaudējumus, kurus tā nodarījusi savas darbības vai bezdarbības rezultātā.

9. Pušu mantiskā atbildība 
9.1. [bookmark: _Hlk103031450]Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā Pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
9.2. Ja Puses vispār neizpilda kādu no Līguma izrietošajām saistībām (nepiegādā Preces, neapmaksā rēķinu bez attaisnojoša iemesla), vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu EUR 100,00 EUR (simts euro, 00 centi) apmērā. 
9.3. Ja Puses kādu no Līguma izrietošajām saistībām izpilda nepienācīgi vai neizpilda īstā laikā (termiņā), vainīgā Puse par katru no pārkāpumiem maksā otrai Pusei līgumsodu 0,5%  apmērā no laikā neizpildītās saistības summas par katru nokavēto dienu, bet ne vairāk kā 10% no pamatparāda vai galvenās saistības apmēra ja saistība ir izsakāma naudas izteiksmē, vai EUR 100,00 (simts euro, 00 centi) par katru nokavēto dienu, ja saistība nav izsakāma naudas izteiksmē, bet ne vairāk kā 10% no pamatparāda vai galvenās saistības apmēra. 
9.4. Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 500,00 EUR (pieci simti euro) apmērā 10 (desmit) darbdienu laikā pēc Pasūtītāja rēķina par līgumsoda samaksu izrakstīšanas dienas.
9.5. Ja Puses pārkāpj Līguma 7. (septītajā) sadaļā noteiktās konfidenciālas informācijas neizpaušanas saistības, kas ir radījis, vai reāli var radīt kaitējumu otrai Pusei, vai ar to saistītiem subjektiem, vainīgā Puse, pēc otras Puses pieprasījuma maksā līgumsodu 200,00 EUR (divi simti euro, 00 centi) apmērā par katru atsevišķu šādu pārkāpuma gadījumu, kā arī sedz radītos zaudējumus.
9.6. Gadījumā, ja Pasūtītājs piemēro Izpildītājam līgumsodu, samaksas par Piegādi samazinājumu, vai jebkuru citu maksājumu, tad Pasūtītājam, rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītāja rēķinā norādītās samaksas par Piegādi. 
9.7. Gadījumā, ja Pusēm, atbilstoši Līguma 9.2., 9.3., 9.5.punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
9.8. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk. 
9.9. [bookmark: _Hlk103031706]Puse tiek atbrīvota no atbildības par pilnīgu vai daļēju Līgumā un tā Pielikumā paredzēto saistību neizpildi, ja šāda neizpilde notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.

10. Līguma spēkā stāšanās nosacījumi, grozījumu un izbeigšanas kārtība
10.1. Līgums stājas spēkā ar tā abpusējas parakstīšanas dienu.  Līguma darbības termiņš ir 2 (divi) mēneši. 
10.2. Pasūtītājs ir tiesīgs Līgumu ar Izpildītāju pārtraukt nekavējoties, ja Izpildītājs apzināti Pasūtītājam  sniedzis nepatiesu informāciju, nav ievērojis godīgas konkurences principus vai ar nolūku veicis citas prettiesiskas darbības.
10.3. Līgums var tikt izbeigts pirms termiņa jebkurā brīdī, par to rakstveidā paziņojot otrai Pusei ne vēlāk kā 30 (trīsdesmit) dienas iepriekš un Pusēm savstarpēji par to rakstveidā vienojoties.  
10.4. Pasūtītājs ir tiesīgs vienpusēji izbeigt Līgumu, par to rakstveidā paziņojot Izpildītājam 10 (desmit) darba dienas iepriekš, un, neatlīdzinot tādējādi radušos izdevumus un / vai zaudējumus, ja:
10.4.1. Izpildītājs neizpilda kādu no Līguma saistībām, un pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos;
10.4.2. Izpildītājs kavē Piegādes izpildi ilgāk par 10 (desmit) dienām un Pasūtītājam ir zudusi nepieciešamība saņemt Piegādi no Izpildītāja;
10.4.3. Izpildītājs Pasūtītājam nodarījis zaudējumus;
10.4.4. Izpildītājam aprēķināto līgumsodu apmērs sasniedzis 10 % (desmit procenti) no kopējās Līgumcenas.
10.5. Izpildītājs ir tiesīgs vienpusēji atkāpties no Līguma, par to rakstveidā paziņojot Pasūtītājam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja:
10.5.1. Pasūtītājs nav ievērojis Līguma 2.6.punktā noteikto rēķina apmaksas termiņu, un Izpildītājs ir informējis Pasūtītāju par rēķina apmaksas neveikšanu, bet Pasūtītājs to nav novērsis Izpildītāja noteiktajā termiņā;
10.5.2. Pasūtītājs Izpildītājam nodarījis zaudējumus;
10.5.3. Pasūtītājam aprēķināto līgumsodu apmērs sasniedzis 10 % (desmit procenti) no kopējās Līgumcenas.
10.6. Līguma 10.2., 10.3., 10.4. punktos noteiktajos gadījumos, ja Pasūtītājs uzskata noteiktu Piegādes apjomu par pieņemamu, Pusēm ir pienākums noformēt atbilstošu aktu par noteiktā Piegādes apjoma pieņemšanu un veikt savstarpējos norēķinus uz Līguma izbeigšanas dienu. 
10.7. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
10.8. Ja Izpildītājs tiek pakļauts sankcijām un neizpilda Līguma 5.17.4.punktā noteiktās saistības, Pasūtītājam pret Izpildītāju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
10.9. Puses ir tiesīgas vienpusēji izbeigt Līgumu vai atlikt Līguma izpildi, bez sankciju piemērošanas, gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
10.10. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi.
10.11. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
10.11.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem, kā arī gadījumā, ja Izpildītājs nevar veikt Preces piegādi un uzstādīšanu Līguma 10.1.punktā noteiktajā 2 (divu) mēnešu laikā no Pasūtītāja pieprasījuma saņemšanas dienas, un apstākļi iestājušies no Izpildītājka darbības vai bezdarbības neatkarīgu iemeslu dēļ un šo apstākļu neattiecināmību uz Izpildītāja vainu Izpildītājs var pamatot ar iesniegumu Līguma 11.1.punktā noteiktajai Pasūtītāja kontaktpersonai, tad Puses atbilstoši Līguma 61.panta trešās daļas 1. un 3.punkta nosacījumiem veic Līguma 3.1.punktā noteiktā Preces piegādes un uzstādīšanas termiņa pagarinājumu par Izpildītāja iesniegumā norādīto termiņu, kas kopumā nevar pārsniegt 4 (četru) mēnešu termiņu, kas skaitāms no Līguma spēkā stāšanās dienas;
10.11.2. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību;
10.11.3. gadījumā, ja Līguma izpildes laikā notiek izmaiņas Preču vai to materiālu ražošanā un/vai pieejamībai, par ko Izpildītājs var uzrādīt Pasūtītājam ražotāja, autorizēta pārstāvja vai citas atbildīgās institūcijas vai komersanta apliecinājumu, Izpildītājs, saņemot iepriekšēju akceptu no Pasūtītāja, piedāvā Pasūtītājam līdzvērtīgu vai labāku Preci (piemēram, jaunāku modeli). Pārdevējs nodrošina, ka šādā gadījumā piedāvātā Prece atbildīs visām tehniskās specifikācijas prasībām, kā arī Preces parametri nebūs sliktāki kā Līgumā noteiktie (atbilstību šādā situācijā nosaka, rakstiski saskaņojot ar Pasūtītāju) un Piegādes cena netiek paaugstināta, kā arī tiks ievēroti pārējie Līguma nosacījumi. 

11. Citi noteikumi
11.1. [bookmark: _GoBack]Kā atbildīgo un pilnvaroto personu par Līguma izpildi, Piegādes pieņemšanu, Piegādes pieņemšanas nodošanas aktu parakstīšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pasūtītāja puses Pasūtītājs nosaka ------------ ------------, tālr. +371 ------------, e-pasta adrese: ------------@rsu.lv,  un no Izpildītāja puses Izpildītājs nosaka ------------ ------------, tālr. +371 ------------, e-pasta adrese: ------------@rock-distribution.com, izmaiņu personālsastāvā gadījumā vienpusēji informējot otru Pusi.
11.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajiem e-pastiem, parakstīta ar drošu elektronisko parakstu un satur laika zīmogu, tad uzskatāma par paziņotu 2. (otrajā) dienā pēc nosūtīšanas. Paziņojumus par rekvizītu maiņu paraksta paraksttiesīgā amatpersona pašrocīgi vai ar drošu elektronisku parakstu.
11.3. Puses strīdus risina savstarpēju sarunu ceļā. Ja šādā veidā viena mēneša laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
11.4. Līgums izstrādāts latviešu valodā uz 10 (desmit) lapām, elektroniskā dokumenta veidā  - parakstīts ar drošu elektronisko parakstu un satur laika zīmogu. Pusēm ir pieejams abpusēji parakstīts Līgums elektroniskā formātā. Līgumam tā noslēgšanas brīdī ir šādi pielikumi: 
11.4.1. Pielikums – Tehniskais un finanšu piedāvājums uz 15 (piecpadsmit) lapām.


12. Pušu rekvizīti un paraksti
	Pasūtītājs:
Rīgas Stradiņa universitāte
Reģ. Nr. 90000013771
Juridiskā adrese: Dzirciema iela 16, Rīga, LV-1007
Banka: A/S “Swedbank”
SWIFT kods:  HABALV22
Konts: LV02HABA0551000376050
Banka: A/S “SEB banka”
SWIFT kods: UNLALV2X
Konts: LV28UNLA0050013752619

Rektors 
Aigars Pētersons
____________________________
 
	Izpildītājs: 
Sabiedrība ar ierobežotu atbildību “Rock Distribution”
Reģ.Nr. 40103206272
Juridiskā adrese: Gāles iela 27, Sigulda, Siguldas novads, LV-2150
Banka: Citadele banka AS
SWIFT kods: PARXLV22
Konta Nr. LV68PARX0016541440003


Valdes priekššedētājs
Edijs Rudzis
_____________________________




DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

